Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona o centrálnom ekonomickom systéme a o zmene a doplnení niektorých zákonov.

	Predkladateľ (a spolupredkladateľ)

	Ministerstvo financií Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

· nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016),
· smernica Európskeho parlamentu a Rady 2014/55/EÚ zo 16. apríla 2014 o elektronickej fakturácii vo verejnom obstarávaní (Ú. v. EÚ L 133, 6.5.2014).


	Termín začiatku a ukončenia PPK
	6. -14. júla 2026

	Predpokladaný termín predloženia na pripomienkové konanie
	III. štvrťrok 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	III. štvrťrok 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Dennodenný dynamický vývoj v oblasti informačných technológií a s tým súvisiace aktuálne požiadavky kladené na centralizované ekonomické riadenie verejnej správy sa ukázali ako nové požiadavky aj pre úpravu centrálneho ekonomického systému v zákone č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov v znení neskorších predpisov (ďalej len „zákon č. 215/2019 Z. z.). 

Predmet navrhovanej právnej úpravy zákona vychádza priamo z doterajšieho § 7 zákona č. 215/2019 Z. z. Ide o právnu kontinuitu, ktorá je vzhľadom na progresívny vývoj v IT oblasti komplexnejšia a detailnejšia, pričom taktiež vytvára právny rámec pre nové oblasti. Rozšírenie a precizovanie právnej úpravy centrálneho ekonomického systému reflektuje doterajšie skúsenosti MF SR z aplikačnej praxe a zároveň zohľadňuje aktuálne potreby pri zavádzaní centrálneho ekonomického systému do verejnej správy. 

Návrh zákona ustanovuje kompetenčný rámec pre efektívne ekonomické riadenie verejnej správy, jednotný výkon procesov a činností v ekonomickej oblasti, existenciu a využívanie informačných technológií pre ekonomické riadenie verejnej správy a koordináciu troch ministerstiev a kontrolu výkonu procesov a činností v ekonomickej oblasti v rámci verejnej správy.

Predmetom návrhu zákona je zjednotenie ekonomickej oblasti verejnej správy prostredníctvom centrálneho ekonomického systému a nastavenie jednotlivých úloh, oprávnení a povinností pri zavádzaní a využívaní centrálneho ekonomického systému vo verejnej správe. Ďalej sa ustanovujú nové legálne definície pre potreby zavádzania a využívania centrálneho ekonomického systému, ktoré sú nevyhnutné novou právnou úpravou pokryť, tak aby jednoznačne nastavili potrebný právny rámec. 

V pojmovom vymedzení dochádza oproti pôvodnej právnej úprave zákona č. 215/2019 Z. z. k terminologickému posunu tak, aby bol plne súladný so zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.

Nová právna úprava preberá a nadväzuje na pôvodnú úpravu § 7 ods. 2 zákona č. 215/2019 Z. z., ktorú však formulačne mení – zavádza sa pojem „výkon procesov a činností v ekonomickej oblasti“, ktorý je v kontexte logiky novej právnej úpravy presnejší a adresnejší. V definičnom vymedzení „výkonu procesov a činností v ekonomickej oblasti“ je jednoznačne určené, aké činnosti majú subjekty verejnej správy vykonávať prostredníctvom centrálneho ekonomického systému. Ide o všetky činnosti vykonávané subjektmi verejnej správy, ktoré súvisia s vnútorným riadením v oblasti účtovníctva, výkazníctva, evidencie a správy majetku, riadenia ľudských zdrojov, daní, finančnej kontroly, rozpočtu a rozpočtových operácií. Vymedzenie je formulované širšie, aby pokrývalo všetky relevantné oblasti pre centrálne ekonomické riadenie verejnej správy, avšak zároveň jasne ohraničuje pôsobnosti zákona. Nová právna úprava toto vymedzenie nemení. Je potrebné zdôrazniť, že návrh zákona pod výkon procesov a činností v ekonomickej oblasti definične vymedzuje jednotlivé oblasti (účtovníctvo, výkazníctvo, evidenciu a správu majetku, riadenie ľudských zdrojov, dane, finančnú kontrolu, rozpočet), avšak explicitne neupravuje ich vzťah k osobitným predpisom, pretože povinnosti podľa osobitných predpisov zostávajú nedotknuté. Účelom tohto zákona je upraviť to, ako sa jednotlivé oblasti budú vykonávať v kontexte centrálneho ekonomického systému, nie aké budú jednotlivé hmotnoprávne povinnosti podľa osobitných predpisov.

Zavádzajú sa aj ďalšie nové právne pojmy ako napríklad: informačné technológie centrálneho ekonomického systému, informačné technológie rezortného ekonomického systému, základné moduly, rozšírené moduly, migrácia údajov a iné. Požiadavka na dodefinovanie takýchto právnych pojmov vyplynula priamo z každodennej praxe MF SR pri zavádzaní centrálneho ekonomického systému subjektom verejnej správy. 

Návrh zákona má prispieť a nastaviť už na začiatku inicializačný proces zavedenia a následného riadneho a správneho využívania informačných technológii centrálneho ekonomického systému subjektom verejnej správy, t. j. základných modulov a v prípade potreby aj rozšírených modulov. 

Aktuálna právna úprava pre centrálny ekonomický systém nemala zavedený kontrolný a sankčný mechanizmus. Návrhom sa zavádzajú štandardné prvky kontroly podľa osobitných predpisov a definujú sa jednotlivé správne delikty za porušenia povinností stanovené návrhom zákona. Správne delikty boli definované z najzávažnejších a najčastejší opomenutí konania, ktoré predkladateľ zaznamenal pri zavádzaní centrálneho ekonomického systému do verejnej správy. Navrhované sankcie majú mať v prvom rade preventívny charakter, ktorý má prevládnuť nad ich represívnym účinkom.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom navrhovanej právnej úpravy je zužitkovanie doterajších skúsenosti zo zavádzania centrálneho ekonomického systému do verejnej správy a nastavenie jednoznačného právneho režimu na výkon procesov a činnosti v ekonomickej oblasti, ako aj na zavádzaní a využívaní informačných technológií centrálneho ekonomického systému alebo informačných technológií rezortných ekonomických systémov. Pojmové doplnenie a precizovanie návrhu zákona má za cieľ jasne upraviť kompetencie MF SR a ostatných subjektov verejnej správy, tak aby bol centrálny ekonomický systém nástroj pre efektívne ekonomické riadenie. Prosím viďte aj relevantné časti dôvodovej správy – osobitnej časti pre ďalší detail.

Zavedením centrálneho ekonomického systému sa znižuje riziko chýb, podvodov a zneužití pri výkone procesov a činností v ekonomickej oblasti a zároveň sa získava podstatne presnejší prehľad o stave verejných financií a ich využívaní bez potreby separátneho poskytovania údajov MF SR zo strany subjektov verejnej správy. Povinným využívaním informačných technológií centrálneho ekonomického systému (pozn. daná povinnosť pre vymedzené subjekty verejnej správy je už aktuálne v zákone č. 215/2019 Z. z.; návrh zákona je jeho priamou právnou kontinuitou) sa zvyšuje kvalita, rýchlosť a spoľahlivosť ekonomických operácií, čím sa napĺňa cieľ modernizácie a digitalizácie verejnej správy v Slovenskej republike (pozn. centrálny ekonomický systém sa postupne zavádza jednotlivým subjektom verejnej správy od roku 2023).

Výsledný stav zapájania subjektov verenej správy je postupný a dlhodobý proces. K dnešnému dňu prebehli 3. vlny zapájania subjektov verejnej správy do informačných technológii centrálneho ekonomického systému (1. vlna 1.1.2023, 2. vlna 1.1.2025 a 3.vlna 1.1.2026). Na rok 2027 nie plánová ďalšia vlna zapájaniami nových subjektov verejnej správy. Rok 2027 je plánovaný na stabilizáciu už zapojených subjektov verejnej správy, ich podporu a údržbu informačných technológii centrálneho ekonomického systému ako aj na jeho inovácie. Dané je prispôsobené aj vzhľadom na navrhovanú účinnosť tohto návrhu zákona. V roku 2027 bude centrálny ekonomický systém implementovaný subjektom verejnej správy, ktoré napríklad požiadali MF SR o tzv. dobrovoľné zavedenie informačných technológii centrálneho ekonomického systému. 

Vzhľadom na celkovo náročný časový, administratívny, organizačný, technický a finančný proces zapájania jednotlivých subjektov verejnej správy, nie je možné adekvátne predikovať kedy nastane výsledný 100% stav zapájania subjektov verejnej správy do informačných technológii centrálneho ekonomického systému. 

Aktuálne nie je možné objektívne a adekvátne nastaviť ukazovatele pre úspešnosť návrhu. Pre bližšie informácie prosím viďte aj Očakávané prínosy | Ministerstvo financií Slovenskej republiky.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Subjekty verejnej správy (organizácie v ich zriaďovateľskej/zakladateľskej pôsobnosti/podriadenosti).


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Neboli identifikované žiadne iné alternatívne riešenia k návrhu zákona vo vzťahu k zmenám, ktorých účinnosť sa navrhuje jeho prijatím. Nulovým variantom v týchto prípadoch je ponechanie súčasného stavu, ktorý však nie je dostatočný na dynamický vývoj v oblasti informačných technológii aj pre úsek verejnej správy. Aktuálne právna úprava nepostačuje na potreby týkajúce sa implementácie centrálneho ekonomického systému do verejnej správy. Napríklad doterajšia právna úprava neriešila v potrebnom detailne migráciu údajov do informačných technológii centrálneho ekonomického systému, čo spôsobuje rozličný výklad a postup jednotlivých subjektov verejnej správy. Tým, že sa navrhuje zaviesť takýto nový pojem „migrácia údajov“, tak sa bude predchádzať interpretačným nedostatkom, t. j. pre všetky zainteresované strany sa vymedzia jednoznačne postupy.

Novelizácia existujúcej právnej úpravy centrálneho ekonomického systému v zákone č. 215/2019 Z. z. by tejto požiadavke nemohla úplne vyhovieť a zodpovedať, a preto MF SR pristúpilo k presunu právnej úpravy centrálneho ekonomického riadenia verejnej správy do samostatného zákona, ktorý adresne a komplexne pokryje potreby a účely centrálneho ekonomického systému. Nie je preto z tohto dôvodu zvolený postup novelizácie zákona č. 215/2019 Z. z. v časti pre centrálny ekonomický systém.

Centrálny ekonomický systém je postupne zavádzaný od roku 2023 a teda je predikovaný postupný časový harmonogram zapájania subjektov verejnej správy.


	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Predpokladá sa prijatie vykonávacích predpisov, ktorým sa ustanovia podrobnosti využívania informačných technológii centrálneho ekonomického systému, základných modulov, rozšírených modulov, spracúvania údajov v informačných technológii centrálneho ekonomického systému a pre oblasti centrálneho verejného obstarávania.


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti návrhu zákona bude vykonávané po piatich rokoch odo dňa nadobudnutia jeho účinnosti, pričom sa budú zohľadňovať rámcovo a predbežne najmä skúsenosti z aplikačnej praxe, celkový počet zapájaných subjektov verejnej správy, náročnosť a problematickosť daného procesu, funkčnosť informačných technológii a pod. Konkrétne kritériá, podľa ktorých bude preskúmanie vykonané budú stanovené až po nadobudnutí účinnosti navrhovanej právnej úpravy. Predčasné stanovenie kritérií by bolo tendenčné a nejasné.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Predkladaný návrh zákona nevyvoláva nové vplyvy na rozpočet (nad rámec už pôvodne identifikovaných vplyvov zákona č. 215/2019 Z. z., ktorý je právnym základom pre centrálny ekonomický systém). Oddelenie vybraných subjektov verejnej správy do samostatných informačných systémov rezortných ekonomických systémov nevyhnutne nepredikuje vznik nových výdavkov nad rámec už pôvodne identifikovaných. 

Vznik právnickej osoby (právna forma: záujmové združenie právnických osôb), ktorej MF SR deleguje podporné, technické, organizačné a iné činnosti sa bude z pohľadu systemizácie a nevyhnutných výdavkov pokrývať zo schváleného rozpočtu kapitoly MF SR, pričom plánovaným rozvojom agendy centrálneho verejného obstarávania je možné očakávať celkovo pozitívny vplyv (v rádovo desiatkach miliónov EUR), ktorý však v aktuálnej fáze nie je možné spoľahlivo kvantifikovať (bez určenia konkrétnych centrálne obstarávaných tovarov, služieb a stavebných prác, čo sa v kontexte účinnosti vykonávacieho predpisu ponecháva do kompetencie novej vlády). MF SR pred potenciálnym vznikom vyššie uvedenej právnickej osoby pripraví analýzu potreby jej vytvorenia, ekonomickej výhodnosti, finančnej udržateľnosti a vrátane kvantifikácie predpokladaných nákladov a odôvodnenia navrhovaného počtu zamestnancov. Predovšetkým v rámci výkonu centrálneho verejného obstarávania sa predpokladá postupný prechod na samofinancovanie prostredníctvom poplatku za využitie služby po vzore rakúskej Spolkovej agentúru pre verejné obstarávanie (BBG). 

Predkladaný návrh zákona nezasahuje do oblasti regulácie podnikateľského prostredia a ani nemá dopady na občanov alebo životné prostredie.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Mgr. Vanda Dobrovolná, Ministerstvo financií Slovenskej republiky, sekcia ekonomických systémov, vanda.dobrovolna@mfsr.sk, tel.: +421 2 5958 4415.


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Aplikačná prax MF SR. 


	13. Stanovisko Komisie na posudzovanie vybraných vplyvov z PPK č. 111/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov upraviť a dopracovať body 2. Definovanie problému, 3. Ciele a výsledný stav, 5. Alternatívne riešenia a 8. Preskúmanie účelnosti.
Odôvodnenie: 
Komisia žiada dopracovať bod 2 doložky vybraných vplyvov tak, aby boli konkrétne identifikované problémy, ktoré návrh zákona rieši. V aktuálnom znení je problém vymedzený iba všeobecne odkazom na dynamický vývoj v oblasti informačných technológií, potreby centralizovaného ekonomického riadenia a skúsenosti z aplikačnej praxe. Z doložky nie je zrejmé, aké konkrétne aplikačné nejasnosti, procesné nedostatky, technologické problémy, dátové problémy alebo nedostatky pri zapájaní subjektov verejnej správy si vyžadujú prijatie samostatného zákona.

Vyhodnotenie MF SR – Pripomienka bola čiastočne akceptovaná. Bod 2 doložky vybraných vplyvov adekvátne dopracovaný podľa odporúčania Komisie.

Komisia takisto žiada dopracovať bod 3 doložky vybraných vplyvov tak, aby boli ciele návrhu zákona formulované konkrétne, merateľne a vo väzbe na problémy uvedené v bode 2 doložky. V aktuálnom znení sú ciele formulované prevažne všeobecne, napríklad ako zníženie rizika chýb, podvodov a zneužití, získanie presnejšieho prehľadu o verejných financiách a zvýšenie kvality, rýchlosti a spoľahlivosti ekonomických operácií. Z doložky nie je zrejmé, aký konkrétny výsledný stav má byť dosiahnutý, v akom čase a podľa akých ukazovateľov sa bude úspešnosť návrhu vyhodnocovať.

Vyhodnotenie MF SR: Pripomienka bola čiastočne akceptovaná. Bod 3 doložky vybraných vplyvov adekvátne dopracovaný podľa odporúčania Komisie.

Komisia žiada dopracovať bod 5 doložky vybraných vplyvov o reálne posúdenie alternatívnych riešení. Konštatovanie, že neboli identifikované žiadne iné alternatívne riešenia a že nulovým variantom je ponechanie súčasného stavu, Komisia nepovažuje za dostatočné. Vzhľadom na rozsah navrhovanej právnej úpravy je potrebné uviesť, či boli posudzované aj iné možnosti dosiahnutia cieľov, napríklad novelizácia existujúceho zákona č. 215/2019 Z. z. namiesto prijatia samostatného zákona, odlišný rozsah povinného zapájania subjektov verejnej správy prípadne postupné alebo pilotné zavádzanie jednotlivých modulov.

Vyhodnotenie MF SR: Pripomienka bola akceptovaná. Bod 5 doložky vybraných vplyvov dopracovaný podľa odporúčania Komisie.

Komisia žiada dopracovať bod 8 doložky vybraných vplyvov tak, aby obsahoval konkrétny termín preskúmania účelnosti a konkrétne kritériá, podľa ktorých bude preskúmanie vykonané. Formuláciu, podľa ktorej bude preskúmanie účelnosti vykonávané „ak je potrebné“ a „priebežne po nadobudnutí účinnosti“, Komisia nepovažuje za dostatočnú.

Vyhodnotenie MF SR: Pripomienka bola akceptovaná. Bod 8 doložky vybraných vplyvov dopracovaný podľa odporúčania Komisie.

K vplyvom na rozpočet verejnej správy
Z predloženého materiálu nie je jednoznačné začlenenie nového subjektu – Centra ekonomických agend – do organizačnej štruktúry MF SR, jej právna forma (napr. rozpočtová, príspevková organizácia) a tiež spôsob prechodu prostriedkov na novú právnickú osobu, napr. delimitačným protokolom s kvantifikovanými rozpočtovými vplyvmi v jednotlivých rozpočtových rokoch. Uvedené Komisia žiada špecifikovať, čím sa objasnia nejasnosti rozpočtového zabezpečenia výdavkov spojených so vznikom a chodom novej organizácie.

Vyhodnotenie MF SR: Pripomienka nie je akceptovaná. MF SR považuje zdôvodnenie za dostatočné.

K vplyvom na služby verejnej správy pre občana
Komisia po preskúmaní predmetného materiálu súhlasí s vyznačením žiadneho vplyvu na služby verejnej správy pre občana v doložke vybraných vplyvov a nesúhlasí s vyznačením pozitívneho vplyvu na procesy služieb vo verejnej správe. Komisia odporúča predkladateľovi vyznačiť žiadny vplyv aj na procesy služieb vo verejnej správe.

Odôvodnenie: V kontexte metodiky hodnotenia vplyvov na služby verejnej správy (ďalej len „VS“) je vplyv na procesy poskytovania týchto služieb klasifikovaný ako sekundárny vplyv, ktorý je priamo viazaný na primárny vplyv na služby VS pre občana. V prípade, ak predložený materiál nepredpokladá zásadné zmeny či dopady na oblasť služieb VS pre občana, vplyv na procesy služieb sa v rámci analýzy osobitne neidentifikuje ani nevyznačuje v doložke vybraných vplyvov.

Vyhodnotenie MF SR: Pripomienka bola akceptovaná. Predkladateľ vyznačil žiaden vplyv aj na procesy služieb vo verejnej správe.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

